# REGULAMENTUL OFICIAL AL CAMPANIEI PROMOŢIONALE

# ”*Noaptea Reducerilor la VIVO!*”

# 16 IUNIE 2022 – 20 IUNIE 2022

**ART. 1. ORGANIZATORUL CAMPANIEI**

1.1. Organizatorul Campaniei “***Noaptea Reducerilor la VIVO!* “** (denumită ȋn continuare "**Campania**") este societatea **Tripont Invest S.R.L.,** osocietate cu răspundere limitată având sediul social în România Bucuresti, Sector 1, Sos. Bucuresti-Ploiesti nr. 73-81, Cladirea 3, parter, cam. 33, inregistrata la Oficiul Registrului Comertului sub nr. J40/12353/2004, Cod Unic de Înregistrare RO16642384, reprezentată prin **CBRE REAL ESTATE CONSULTANCY SRL**, având sediul în Romania, București, sector 1, Calea Floreasca, Nr. 165, Clădirea One Tower of Bucharest, Spațiul Nr. 1, Biroul Nr. 1, Etaj 14, înmatriculata la Registrul Comerțului cu numărul de înregistrare J40/6638/1997, Cod Fiscal RO 9730670,Cont: RO63 RZBR 0000 0600 0523 5901, deschis la Banca Raiffeisen, reprezentată prin dl. Marius Rădulescu, ȋn calitate de ȋmputernicit, denumită ȋn cele ce urmează "Organizatorul",

1.2. Campania se va derula cu respectarea prevederilor cuprinse ȋn prezentul regulament, denumit ȋn cele ce urmează “Regulamentul” şi ȋn conformitate cu prevederile Ordonanţei de Guvern nr. 99/2000 privind comercializarea produselor si serviciilor de piaţă.

1.3. Campania / promotia se va desfasura cu sprijinul agentiei de publicitate Ogilvy & Mather Advertising SRL(cu sediul în Calea Griviței, 82 – 98, et. 2, Cladirea Podium, Biroul 1, București, sector 1, J40/15299/15.08.1994, CUI RO6058281), in calitate de partener al Organizatorului. Astfel, Agentia / Partenerul va coordona si/sau va intreprinde o serie de activitati legate de implementare campaniei precum redactarea prezentului regulamentului (daca e cazul), conceperea si/sau dezvoltarea mecanicii campaniei, desemnarea, contactarea si/sau validarea castigatorilor, validarea premiilor, achizitionarea bunurior ce urmeaza sa fi oferite cu titlu de premii in campanie, expedierea premiilor catre castigatori, activitati ce vor putea fi intreprinse prin propriul personal si/sau prin intermediul unor parteneri / furnizori proprii.

1.4. Termenii şi condiţiile prezentului Regulament, aşa cum sunt prezentate mai jos, sunt obligatorii pentru toţi participanţii. Organizatorul ȋşi rezervă dreptul de a modifica Regulamentul, aducând la cunostinţa publicului acest fapt prin publicarea anexelor sau actelor adiţionale la Regulament pe site-ul [https://vivo-shopping.com/ro/constanta](https://vivo-shopping.com/ro/constantae).

1.5. Participanţii sunt obligaţi să respecte termenii şi condiţiile regulamentului, potrivit celor menţionate mai jos.

1.6. Prin ȋnscrierea la această Campanie, participanţii declară şi recunosc că au luat cunostinţă de prevederile Regulamentului şi că acceptă termenii şi condiţiile prezentului Regulament şi ȋnţeleg că ȋn acest scop datele lor cu caracter personal vor fi prelucrate conform Regulamentului. De asemenea, toate persoanele participante trebuie să ia la cunoștință și să accepte termenii și condițiile de utilizare precum si politicile de confidentialitate stabilite de platforma Instagram si Facebook, legate de utilizarea acesteia, participanții fiind direct și unici răspunzători pentru încălcarea acestor prevederi. Prezenta campanie nu este organizata in parteneriat cu Instagram si Facebook.

1.7. Regulamentul Oficial este întocmit şi va fi făcut public prin afișarea pe site-<https://vivo-shopping.com/ro/constanta>. Organizatorul îşi rezervă dreptul de a modifica sau completa prezentul Regulament Oficial, urmând ca astfel de eventuale modificări să intre în vigoare numai după publicarea pe site-ul <https://vivo-shopping.com/ro/constanta>.

1.8. Regulamentul este disponibil în mod gratuit oricărui solicitant.

# ART. 2. DURATA CAMPANIEI ŞI ARIA DE DESFĂŞURARE

# 2.1. Campania este organizată şi desfăşurată, în perioada

# 16 IUNIE 2022 – 20 IUNIE 2022 - denumită în continuare „Perioada Campaniei”.

2.2. Campania este organizată şi desfăşurată pe rețelele de socializare – Instagram si Facebook – pagina oficială a centrului comercial VIVO! Constanța.

2.3. Durata Campaniei poate fi modificată ȋn conformitate cu prevederile art. 1.

2.4. Desemnarea câştigătorilor se face conform art. 4 din prezentul regulament.

# ART 3. PARTICIPANŢII ŞI DREPTUL DE PARTICIPARE

3.1 Se pot ȋnscrie ȋn vederea participării la Campanie numai persoanele fizice, cu domiciliul sau reşedinţa ȋn România care posedă un act de identitate sau permis de sedere valabil, care la data ȋnceperii Campaniei au vârsta minimă de 18 ani (denumite ȋn cele ce urmeaza ”**Participanţi”**).

Pot participa la concurs persoanele menționate mai sus, care au respectat etapele de înscriere, și au menționat într-un comentariu la postarea ” ***Noaptea Reducerilor la VIVO!***” din data de 16 IUNIE 2022, maximum trei prieteni cu profil valid în rețeaua de socializare Instagram / Facebook.

3.2 Nu au dreptul de a participa la aceasta Campanie următoarele persoane:

a) persoanele a căror vârstă este mai mică de 18 ani la data ȋnscrierii ȋn Campanie;

b) persoanele juridice;

c) prepuşii (inclusiv ȋnsă fără a se limita la angajaţii) Organizatorului sau ai grupului de societăţi din care face parte Organizatorul;

d) prepuşii (inclusiv ȋnsă fără a se limita la angajaţii) agenţiilor sau prestatorilor de servicii ai Organizatorului implicati ȋn organizarea Campaniei, indiferent de locaţia Organizatorului ȋn care sunt alocaţi aceşti prepuşi;

e) prepuşii (inclusiv ȋnsă fără a se limita la angajatii) Magazinelor Participante, ȋn care se va desfăşura Campania;

f) membrii familiilor prepuşilor menţionaţi la punctele b) f) de mai sus (constând din copii,părinţi, soţ/soţie, frate/soră);

g) orice alte persoane care nu ȋndeplinesc criteriile prevăzute ȋn Prezentul Regulament.

3.3 Organizatorul poate verifica oricând măsura ȋn care o persoană respectă prezentul Regulament. Ȋn cazul ȋn care Organizatorul constată sau ȋi sunt aduse la cunostinţă (a) ȋncălcări sau nerespectări ale Regulamentului sau nerespectări ale condiţiilor impuse pentru participarea ȋn Campanie, sau (b) indicii de practici suspecte, ilicite, fraudă, sabotaj sau perturbare, ori tentative ale acestora, de orice tip la adresa, imaginea sau reputaţia Campaniei, Organizatorului sau a celorlalte părţi implicate, Organizatorul poate proceda la suspendarea/anularea şi retragerea drepturilor, beneficiilor sau premiilor după caz, şi/sau descalificarea Participanţilor implicaţi, chiar şi a câştigătorilor. Ȋn toate cazurile ȋn care exercită această prerogativă, Organizatorul nu datorează nicio despăgubire de orice natură sau plată Participantului descalificat.

3.4 Dacă sunt identificate persoane care au influenţat sau care au facilitat câştigarea de premii ȋn cadrul Campaniei de către persoane care nu ȋndeplinesc condiţiile de participare la Campanie, stipulate ȋn prezentul Regulament, Organizatorul are dreptul de a cere restituirea premiilor astfel câştigate şi de a acţiona ȋn instanţă atât persoanele care au facilitat participarea unor astfel de persoane la Campanie, cât şi persoanele care au participat, ȋn mod nelegal la Campanie.

3.5 Organizatorul ȋşi rezervă dreptul de a interzice orice participare la Campanie, ce se efectuează prin ȋncălcarea prezentului Regulament şi de a nu acorda/de a retrage premiile Participanţilor care ȋncalcă prevederile Regulamentului.

3.6 Orice ȋncercare de fraudare se sancţionează cu eliminarea Participantului ȋn cauză din Campanie, Organizatorul informând Participantul prin orice mijloc pus la dispozitie de către Participant cu privire la eliminarea sa din Campanie. Refuzul Participantului de a pune la dispoziţie modalitatea de contact sau de a fi contactat exonerează Organizatorul de această obligaţie de comunicare.

3.7 Participarea la aceasta Campanie are valoare de acceptare integrală și liber consimțită a prevederilor prezentului Regulament.

**ART. 4. MECANISMUL DESFAȘURĂRII CAMPANIEI**

**Condiții privind înscrierea valabilă în Campanie**

4.1. Pentru înscrierea valabilă în vederea participării la Campanie este necesară îndeplinirea cumulativă a următoarelor condiții:

1. Participantul trebuie să îndeplinească condițiile de participare potrivit art. 3 din prezentul regulament;
2. Înscrierea la prezenta Campanie trebuie să se realizeze în perioada menţionată ȋn art. 2 din prezentul Regulament.
3. Participantul trebuie să dețină un cont de Instagram / Facebook valid si să respecte prevederile prezentului Regulament.
4. Participantul urmează etapele necesare ȋnscrierii ȋn Campanie, aşa cum acestea sunt detaliate ȋn cadrul prezentei Secţiuni din Regulament.

**Mecanismul înscrierii în Campanie**

4.2. În desfăşurarea acestei campanii promoţionale participanții trebuie să numeasca 1-3 persoane cu care ar dori sa mearga la concert, în secțiunea de comentarii a postării de concurs urcată pe 16 iunie 2022 pe pagina de Instagram / Facebook VIVO! Constanța: ***Noaptea Reducerilor la VIVO!***

4.3. Sunt descalificate automat persoanele care participă la Concurs asumându-și o identitate falsă.

 4.4. Participanții nu trebuie să folosească opțiunea de „etichetare” / „tag” la numirea persoanelor de mai sus.

**Desemnarea și contactarea câștigătorilor**

4.5. Ȋn cadrul aceastei campanii se va acorda un singur tip de premiu/ retea de socializare, adica un premiu pentru persoanele inscrise pe Instagram si un premiu pentru persoanele inscrise pe Facebook:

a) **1 x invitație** care atestă participarea la concertul susținut de Smiley din data de 23.06.2022, din zona de backstage atât de către câștigător cât și de către utilizatorii menționați de câștigător (între 1 și 3 utlizatori), zonă în general rezervată pentru artist, staff, echipă tehnică și organizator, incluzând și întalnirea față în față cu artistul (nr. **Smiley**)și realizarea unor fotografii spontane alături de el cu telefonul mobil/aparatură digitală specifică.

Câștigătorul va fi desemnat în urma unei extrageri aleatorii. Extragerea castigătorului se va realiza ȋn data de **20.06.2022.** Acordarea **premiului** se va face către prima persoana desemnata aleatoriu, care indeplineste conditiile de participare din prezentul Regulament**.** Pentru calitatea de câștigător al premiului se vor extrage și 2 rezerve.

Dacă câștigătorul nu se conformează prevederilor art. 4.9 și/sau refuză să primească premiul, respectiv: nu validează revendicarea premiului în intervalul menționat în regulament, premiul va fi acordat rezervelor. Acest mecanism se aplică până la epuizarea celor 2 rezerve, extrase pentru câștigătorul premiului, mai exact va fi desemnată câștigător rezerva care comunica prima Organizatorului revendicarea premiului. În eventualitatea în care nici una dintre aceste persoane nu își exercită dreptul de a ridica premiul în termenul și condițiile menționate în prezentul regulament, câștigătorul nemaiavând posibilitatea de a emite pretenții în acest sens.

Pentru claritate, dacă câștigătorii sau rezervele nu își exercită dreptul de a revendica premiul în termenul și condițiile menționate în prezentul regulament, câștigătorii initial desemnati sau rezervele nu vor mai avea posibilitatea de a emite pretenții în acest sens.

Toate persoanele înscrise care urmează regulile concursului, mentioneaza un prieten cu profil valid de Instagram si Facebook într-un comentariu la postarea urcată pe 16 iunie 2022 pe pagina de Instagram si Facebook VIVO! Constanța - ***„Noaptea Reducerilor la VIVO!*”** pot câștiga premiul unic al concursului. Se va extrage un câștigător, care va avea între unu și trei însoțitori.

4.5. Premiul poate fi validat de Organizator, neexistând o livrare propriu-zisă a invitațiilor

4.6. Participanții se pot înscrie pentru a câștiga premiul o singură dată/platforma de socializare, cu un cont unic de Instagram si Facebook.

4.7. Castigatorul concursului va fi contactat pe contul de Instagram si Facebook de unde a publicat comentariul in data de  **20.06.2022, ora 15:00** pentru a fi anunțat ȋn legătură cu premiul câştigat. Câştigătorul va fi publicat pe **www.vivo-constanta.com**, ȋn cel mult **2** zile lucrătoare de la momentul validării acestuia.

4.8 Însoțitorii câştigătorilor concursului vor fi contactati de către câștigătorii concursului pentru a fi anunțati ȋn legătură cu premiul câştigat. Aceeași procedură va fi aplicabilă și în ceea ce privește însoțitorii rezervelor.

4.9. Câştigătorul are obligaţia să valideze primirea premiului până în data de 21.06.2022, ora 15:00 și are dreptul să se prezinte în data susținerii concertului Smiley din VIVO! Constanta, 23 iunie, începând cu orele 19:00 și până la finalizarea concertului, în intervalul orar 19:00 – 22:00.

4.10 Rezervele au obligaţia să valideze primirea premiului până în data de 22.06.2022, ora 15:00 și au dreptul să se prezinte în data susținerii concertului Smiley din VIVO! Constanta, 23 iunie, începând cu orele 19:00 și până la finalizarea concertului, în intervalul orar 19:00 – 22:00. Premiul va fi acordat rezervelor, în ordine cronologică a revendicării premiilor și sub condiția nerevendicării premiului de către câștigător în termenii și condițiile art. 4.9 din prezentul Regulament.

4.13 Premiul nu se expediază, ci se revendică personal prin validare telefonică/digitală/legală și prin prezența fizică în incinta centrului comercial VIVO! Constanța.

4.14 Nu se acordă contravaloarea în bani a premiului.

4.15 Premiul poate fi utilizat doar în cadrul evenimentului de divertisment “Noaptea Reducerilor” din data de 23 iunie 2022, din VIVO! Constanta.

4.16 Premiul nu poate fi acordat de catre castigator unei alte persoane, decat cu acordul expres si prealabil al VIVO! Constanta.

**ART 5. PREMIILE CAMPANIEI**

5.1**.** Premiile oferite în această Campanie, cât şi valoarea lor, sunt anexate în tabelul de mai jos:

|  |  |  |  |  |
| --- | --- | --- | --- | --- |
| **Denumire premiu** | **Cantitate (buc)** | **Pret unitar lei (fara TVA)** | **Total lei (fara TVA)** | **Total lei (cu TVA)** |
|
| **1 x Invitație (*pentru fiecare rețea de socializare unde se realizează/publică concursul*) prezență backstage concert Smiley valabilă pentru câștigător și însoțitori****4 x Fotografii tip instantaneu realizate cu un gadget digital alaturi de Smiley;** | **1 x invitație** |  0 lei | 0 lei | 0 lei |
| Total |  |  |  |  |

5.2.Câştigătorul premiului oferit ȋn cadrul acestei Campanii nu are posibilitatea de a primi contravaloarea premiului ȋn bani, de a solicita ȋnlocuirea acestuia cu alte bunuri sau schimbarea caracteristicilor premiului câştigat.

5.3. Un Participant poate câştiga ȋn cadrul Campaniei un singur premiu, mai precis posibilitatea de a fi acompaniat de maximum trei însotitori la concertul susținut de Smiley, etichetați într-un singur comentariu. Vor fi desemnați 1 câștigător si două rezerve. Participantul va fi acompaniat de maximum trei însoțitori.

5.4 Premiul este asigurat de Organizator.

5.5 Organizatorul nu îşi asumă răspunderea de a remedia viciile, de orice natură, pe care le-ar putea avea obiectele ce constituie premiul.

5.6. Organizatorul Campaniei va acorda premiul doar acelor câștigători care au luat parte la Campanie, cu respectarea fidelă a prevederilor prezentului Regulament.

5.7. În cazul în care Organizatorul constată, ulterior validării premiului, că Participantul câștigător/ Participanții câștigători nu a/au îndeplinit toate condițiile stipulate in prezentul Regulament, acesta își rezervă dreptul de a-i invalida și de a cere repunerea în situația anterioară, prin reintrarea in posesia premiului deja înmânat sau a contravalorii acestuia, precum și a cheltuielilor aferente suportate de Organizator în legătură cu înmanarea premiului, dacă este cazul. În aceste circumstanțe, Organizatorului nu-i va putea fi reținută răspunderea și nu va datora daune–interese pentru prejudiciu.

**ART. 6. TAXE SI IMPOZITE**

6.1 Nu se aplică.

**ART. 7. LIMITAREA RASPUNDERII**

7.1. Dreptul de proprietate asupra premiului/premiilor aparține ȋn exclusivitate câștigătorului/câștigătorilor care îndeplinește/îndeplinesc condițiile impuse de Regulament.

7.2. Prezenta Campanie se desfășoară conform regulilor stabilite prin prezentul Regulament. Înscrierea în Campanie și participarea la Campanie este răspunderea exclusivă a Participanților. Organizatorul nu își asumă răspunderea pentru cazurile în care, independent de Organizator, potenţialii participanți nu se pot înscrie ȋn cadrul Campaniei. De asemenea, Organizatorul nu este responsabil pentru nicio cauză externă, neimputabilă Organizatorului care ar putea afecta dreptul de participare la această Campanie.

7.3. Organizatorul este îndreptățit să ia toate măsurile necesare ȋn caz de tentativă de fraudă a sistemului, abuz sau orice alte tentative care ar putea afecta imaginea acestei Campanii sau imaginea Organizatorului sau a afiliaţilor acestuia.

7.4. Ȋn eventualitatea unei dispute asupra validităţii unei participări ȋn cadrul acestei Campanii, decizia Organizatorului este definitivă.

7.5 Organizatorul nu ȋşi asumă nicio responsabilitate cu privire la:

1. Imposibilitatea câştigătorilor de a valida premiul;
2. Imposibilitatea însoțitorilor de a valida premiul.
3. Erorile ȋn datele furnizate de către câştigători sau participanți; acurateţea datelor de contact este responsabilitatea exclusivă a participanţilor. Ca atare, Organizatorul nu are niciun fel de obligaţie ȋn cazul furnizării de către participanţi a unor date eronate care au dus la imposibilitatea ȋnmânării premiului sau la imposibilitatea identificării unui câştigător. Pentru claritate, Organizatorul nu își asumă răspunderea pentru datele furnizate de câștigător care nu sunt conforme cu realitatea, motiv pentru care acesta nu poate intra în posesia premiului și nici pentru prelucrarea informațiilor astfel furnizate. Daca se va constata că un câștigător a furnizat date false, eronate, persoana respectiva nu va putea primi premiul, iar daca l-a primit va fi obligat sa îl restituie împreună cu orice prejudicii a cauzat Organizatorului;
4. Neprezentarea câștigătorului pentru validarea premiului;
5. Cazurile ȋn care câştigatorul nu respectă condiţiile de validare detaliate ȋn prezentul Regulament;
6. Toate prejudiciile suferite de către orice participant desemnat câștigător și/sau de către reprezentantul legal al acestuia (după caz) în legătură cu premiul câștigat;
7. Standardele de calitate sau viciile ascunse premiilor;
8. Reclamatiile referitoare la premiul castigat, ulterioare momentului semnarii pentru primirea premiului (acestea nu vor fi luate in considerare de catre Organizator);
9. Actiunile si calitatea serviciilor prestate de catre terti sau parteneri pentru si in numele sau.
10. Imposibilitatea castigatorului de a intra in posesia premiului din diverse motive neimputabile Organizatorului;
11. Eventualele prejudicii sau vatamari suferite de catre Participanti sau cauzate unor terti ca urmare a utilizarii premiului si/sau a participarii la concert.
12. Erori cu privire la modalitatea de utilizare a contului deținut pe aplicatia/reteaua de socializare de Instagram si Facebook de către participanți;
13. Continutul comentariilor publicate de catre participanti pe conturile lor de Instagram si Facebook, Organizatorul nu isi asuma nicio raspundere pentru cazul in care persoana nominalizata si/sau etichetata cu ocazia postarii comentariului aferent inscrierii in campanie reclama aceasta nominalizare/etichetare. Etichetarile se supun in totalitate termenilor si conditiilor de utilizare, precum si politicii de confidentialitate a retelei de socializare Instagram si Facebook.
14. Pierderea de către participant a datelor de logare pe aplicatia/contul de Instagram si Facebook, e-mail.
15. Blocarea adresei de e-mail a participantului, a numărului de telefon, a contului de Instagram si Facebook sau orice alte asemenea defecțiuni sau imprejurari.

7.6. Participanţii acceptă cu titlu definitiv toate deciziile adoptate de catre Organizator in privinta castigatorilor, precum si a calendarului ulterior al Campaniei sau a altor schimbari legate de implementarea Campaniei.

7.7. Organizatorul nu raspunde in niciun fel pentru daunele directe sau indirecte care rezulta din participarea la Campanie, cu exceptia cazului in care acestea se datoreaza unor acte de culpa grava sau unor acte intentionate ale Organizatorului sau ale persoanelor pentru care Organizatorul trebuie sa raspunda.

7.8. Organizatorul nu are nicio obligație de a intreține corespondența cu solicitanții unor revendicări necâștigătoare ce apar ulterior acordării efective a premiului/premiilor oferite în cadrul acestei Campanii.

7.9. Organizatorul nu este responsabil pentru eventualele defectiuni tehnice ce apar independent de voința sa care pot conduce la întreruperea funcționării canalului de participare la Campanie. In eventualitatea unei astfel de intreruperi, participarea se va relua dupa remedierea defectiunilor.

**ART. 8. PRELUCRAREA DATELOR CU CARACTER PERSONAL**

8.1. Prin înscrierea și participarea la prezenta Campanie, Câștigătorii declară că sunt de acord cu prevederile prezentului Regulament și sunt de acord ca datele lor personale să intre în baza de date a Organizatorului (cu datele de identificare mai sus mentionate), sa fie prelucrate si utilizate de acesta (personal ori prin imputernicit) in scopuri precum:, încheierea procesului verbal predare-primire, anunțarea câștigătorilor, inmanarea premiilor castigatorilor, inregistrarea si validarea castigatorilor Concursului, desfășurarea Campaniei, indeplinirea obligatiilor care ii revin Organizatorului in baza O.G. 99/2000 privind comercializarea produselor si serviciilor de piata si legislatiei publicitatii si realizarea interesului legitim al operatorului prin combaterea si evitarea oricaror tipuri de fraude legate de acest Concurs. Temeiul juridic al prelucrării noastre este reprezentat de art. 6 alin. (1) lit. a), b) si f) din Regulamentul nr. 679/2016 privind protectia persoanelor fizice in ceea ce priveste protectia datelor cu caracter personal (incepand cu 25 mai 2018). Organizatorul se obligă ca datele personale să nu fie transferate într-un stat care nu asigură un nivel adecvat de protectie. Datele Participanților necâștigători nu vor fi prelucrate.

 8.2. Organizatorul se obligă să respecte prevederile Legii nr. 190/2018 Regulamentului nr. 679/2016 privind protecția persoanelor fizice în ceea ce privește protecția datelor cu caracter personal, privind protecția datelor personale ale Câștigătorilor stocate pe durata Concursului si ulterior acesteia. Ca atare, Organizatorul se angajează sa păstreze confidențialitatea datelor personale ale Câștigătorilor la Concurs și să le prelucreze conform legislatiei in vigoare. De asemenea, Datele Câștigătorilor la Concurs nu vor fi transferate altor categorii de destinatari.

8.3. Persoanele vizate de prelucrarea datelor cu caracter personal sunt persoanele fizice care se inscriu in Campanie potrivit Regulamentului Oficial și care au câștigat cel puțin un premiu în cadrul acestei Campanii (Câștigătorii), indiferent dacă se dovedește ulterior că aceste persoane nu îndeplineau condițiile pentru a fi considerate Câștigători potrivit Regulamentului Oficial.

8.4. Scopurile prelucrării datelor cu caracter personal și temeiul juridic pentru fiecare:

1. Datele cu caracter personal ale Câștigătorilor sunt prelucrate in temeiul relatiei contractuale ce este stabilita prin acceptarea Regulamentului Campaniei, in scopul desfasurarii Campaniei, desemnarii, anunțării, publicării castigatorilor, validarii, atribuirii premiilor, solutionarii plangerilor formulate de Câștigător in legatura cu derularea Campaniei.

De asemenea, in temeiul relatiei contractuale, Organizatorul va prelucra datele cu caracter personal ale Câștigătorilor pentru încheierea procesului verbal de predare-primire.

1. Datele câștigătorilor sunt prelucrate si in vederea indeplinirii obligatiilor legale care incumba Organizatorului (cum ar fi cele in materie financiar-contabila, fiscala, de arhivare).

Publicarea datelor câștigătorilor se poate realiza in temeiul obligatiei legale care incumba Organizatorului potrivit legislatiei in domeniul comercializarii produselor si serviciilor de piata.

Anumite date cu caracter personal apartinand Castigatorilor sunt prelucrate in temeiul obligatiei impuse de legislatia financiar-contabila si fiscala privind impozitul retinut pe veniturile cu regim de retinere la sursa, atunci cand valoarea premiului castigat este mai mare de 600 RON. Ulterior, anumite date ar putea fi pastrate in continuare avand in vedere obligatiile de arhivare.

1. Datele Câștigătorilor pot fi prelucrate de Organizator si in contextul solutionarii cererilor privind exercitarea drepturilor persoanelor vizate cu privire la prelucrarea datelor cu caracter personal, in temeiul obligatiei legale ce ii revine potrivit legislatiei specifice.
2. Organizatorul poate prelucra date si in scopul solutionarii altor plangeri decat cele mentionate mai sus la punctele (i) si (iii), formulate de persoanele care se considera vatamate, in temeiul interesului legitim al acestuia.

De asemenea, Organizatorul poate prelucra datele cu caracter personal pentru apararea drepturilor acestuia, punerea in aplicare a prevederilor Regulamentului pentru apararea in instanta si/sau initierea altor proceduri judiciare sau administrative, inclusiv pentru investigarea eventualelor incalcari, realizarea diverselor raportari, analize si studii statistice cu privire la campaniile de marketing organizate si succesul acestora, in temeiul interesului legitim al Organizatorului.

8.5. Categoriile de date cu caracter personal prelucrate sunt in principal obtinute direct de la persoanele vizate si includ de exemplu:

• pentru Castigători: nume, prenume, semnătura. data nașterii, număr de telefon, cont de Instagram si Facebook.

Furnizarea acestor date este necesara pentru executarea contractului, respectiv pentru desfășurarea Campaniei și a asigura participarea in cadrul Campaniei.

8.6. Datele cu caracter personal vor fi prelucrate pe durata desfășurării campaniei, astfel cum e prevăzută în prezentul Regulament, dar și in vederea conformarii cu obligatiile legale aplicabile, inclusiv, dar fara limitare la, legislatia finaciar-contabila, fiscala, respectiv de arhivare.

8.7. In calitate de persoane vizate de activitatile de prelucrare beneficiati de urmatoarele drepturi conform prevederilor legale aplicabile in domeniul protectiei datelor cu caracter personal:

1. **acces la date**: puteti solicita si primi o confirmare de la Organizator cu privire la detaliile prelucrarilor de date (ce date prelucram si in ce scop, unde si cat timp le stocam, cine are acces la ele etc);
2. **rectificare**: daca datele pe care le utilizam sunt inexacte sau incomplete le puteti actualiza printr-o cerere (exemplu: daca v-ati schimbat numarul de telefon sau adresa de e-mail ne puteti contacta pentru a actualiza aceste date). Acest drept poate fi exercitat impreuna cu cel de restrictionare sau cu cel de opozitie;
3. **stergere**: puteti solicita sa stergem o parte sau toate datele pe care le avem despre dumneavoastra.

Important! Nu vom putea da curs cererii in toate cazurile (exemple: legea ne obliga sa pastram datele o anumita perioada; datele ne sunt utile pentru un interes legitim precum apararea unui drept in instanta);

1. **restrictionare**: puteti solicita sa nu utilizam datele care va privesc, ci doar sa le stocam pana la rezolvarea unei alte solicitari pe care ne-ati transmis-o si anume:

➢solicitare de rectificare a datelor;

➢ opozitie fata de stergerea datelor in situatia unei prelucrari ilegale;

➢ solicitarea de furnizare a anumitor date pentru apararea unui drept;

➢ opozitie fata de prelucrarea datelor – a se vedea pct. (f) de mai jos.

1. **portabilitate**: puteti cere ca datele pe care ni le-ati furnizat sa va fie comunicate pe un suport utilizat in mod curent, intr-un format care poate fi citit automat. De asemenea, puteti cere ca datele care va privesc sa fie trimise catre un alt operator.

Important! Legea ne obliga sa dam curs cererii doar pentru datele prelucrate anterior in baza consimtamantului dumneavoastra sau pentru derularea contractului incheiat cu noi si doar daca datele sunt prelucrate prin mijloace automate.

1. **opozitie**: va puteti opune prelucrarilor de date derulate pe baza interesului nostru legitim.

Important! Legea ne obliga sa dam curs cererii doar pentru prelucrarile realizate in scop de marketing direct (exemplu: daca primiti e-mailuri cu reclame de la noi ne poti solicita dezabonarea). In celelalte cazuri ȋn care există motive legitime și imperioase care justifică prelucrarea și care prevalează asupra intereselor, drepturilor și libertăților persoanei vizate sau că scopul este constatarea, exercitarea sau apărarea unui drept în instanțăva solictăm sa ne explicati si de ce va opuneti prelucrarii atunci cand formulati cererea, pentru a lua o decizie finală..

1. **procesul decizional automatizat**: ca regula, aveti dreptul de a nu fi supus unei decizii automate, daca aceasta produce efecte legale sau va afecteaza similar, intr-o masura semnificativa (exemplu: refuzul automat de a incheia un contract cu dumneavoastra, bazat pe o prelucrare automata de date).

In cazul proceselor decizionale automate utilizate in Campanie, asa cum acestea sunt descrise mai sus, aveti dreptul de a contesta decizia, de a va exprima punctul de vedere si de a obtine o verificare din partea unui factor uman potrivit detaliilor din Regulament.

1. **retragerea consimtamantului**: daca prelucram datele pe baza consimtamantului dumneavoastra, il puteti retrage oricand, pe baza unei cereri scrise și semnate, transmite la adresa de e-mail constanta@vivo-shopping.com.

Important! Retragerea consimtamantului va avea efect doar pentru viitor. Prelucrarile efectuate in alt scop, cum ar fi executarea contractului, nu vor fi afectate de retragere.

1. **plangere**: daca sunteti nemultumit, va puteti adresa oricand Autoritatii Nationale de Supraveghere a Prelucrarii Datelor cu Caracter Personal (B-dul G-ral. Gheorghe Magheru 28-30, Sector 1, cod postal 010336, Bucuresti, Romania) sau instantelor competente.

La cererea expresă a oricăruia dintre Participanți, Organizatorul va asigura acestuia exercitarea oricăruia dintre drepturile prevazute mai sus. Pentru exercitarea acestor drepturi, participantii inscrisi la Campanie vor trimite Organizatorului la adresa constanta@vivo-shopping.com, o cerere intocmita in formă scrisa, datată si semnată.

 8.8. Participantii nu vor fi supusi unui proces decizional automatizat (incluzand crearea de profiluri). Datele sunt păstrate pentru diferite perioade de timp, apreciate ca fiind rezonabile, în conformitate cu scopurile indicate anterior. Păstrăm datele dumneavoastră numai pentru perioada necesară pentru atingerea scopului pentru care deținem datele, pentru a satisface termenii și condițiile prezentului Regulament sau pentru a ne îndeplini obligațiile impuse de lege, in orice caz pentru maximum 6 luni.

8.9. Pentru mai multe informatii in legatura cu prelucrarea datelor cu caracter personal sau pentru exercitarea drepturilor dumneavoastra, va puteti adresa Organizatorului la urmatoarea adresă: constanta@vivo-shopping.com.

8.10. Prin participarea la Campanie, respectiv prin bifarea câmpului aferent de pe talon, Participantul își manifestă consimțământul pentru prelucrarea datelor cu caracter personal în scopurile, condițiile și termenele mai sus menționate.

**ART. 9. ÎNTRERUPEREA/ÎNCETAREA CAMPANIEI. FORȚA MAJORĂ**

9.1. Prezenta Campanie poate înceta și/sau poate fi intrerupta în cazul apariției unui eveniment ce constituie caz de forță majoră, conform legislației în vigoare, precum și în cazul imposibilității Organizatorului, din motive independente de voința sa, de a continua prezenta Campanie.

9.2. Prin forță majoră se înțeleg evenimentele sau circumstanţele extraordinare pe care o parte nu le poate prevedea sau preveni în mod rezonabil, inclusiv dar fără limitare la catastrofe naturale, război, revoluţie, răscoală, insurecţie civilă, expropriere, naţionalizare, explozie nucleară, contaminare radioactivă sau chimică, ori radiaţie ionizantă, pandemie şi alte circumstanţe în afara controlului rezonabil al părţii.

9.3. De asemenea, prezenta Campanie poate înceta si/sau poate fi intreruptă printr-o decizie unilaterală şi nemotivată a Organizatorului în situația în care continuarea campaniei prezintă risc pentru siguranța și/sau sănătatea Participanților în contextul epidemiologic prezent (SARS Cov2), precum și/sau în situația în care sunt restricționate/suspendate de către autoritățile publice o parte importanta din activitățile comerciale/de prestări servicii/conexe, ce se desfășoară de către chiriași ori de către Proprietar/Organizator în centrul comercial. În situațiile de mai sus, Organizatorul are dreptul (dar nu și obligatia) de a înceta Campania, de a o intrerupe, respectiv de a o amâna la o dată ulterioară, cu obligația publicării deciziei adoptate pe site-ul <https://vivo-shopping.com/ro/constanta>.

**ART. 10. ERORI ALE MATERIALELOR PROMOTIONALE**

10.1 In caz de neconcordanță între prevederile existente pe materialele publicitare si prezentul Regulament, prevederile prezentului Regulament vor prevala.

10.2. Organizatorul nu răspunde pentru eventualele erori grafice de pe materialele de comunicare.

10.3. Imaginile folosite în materialele de comunicare sunt cu titlu de prezentare. Organizatorul nu își asumă răspunderea pentru eventualele neconcordanțe ale elementelor fotografiate prin raportare la realitatea faptică a premiilor, ce pot apărea în legătură cu design-ul, culoarea, forma, mărimea etc. premiilor.

**ART. 11. CONTESTATII SI LITIGII**

11.1. Eventualele reclamatii legate de derularea Campaniei se vor putea trimite pe urmatoarea adresa: constanta@vivo-shopping.com pana la data de **23.06.2022, ora 12:00**. Dupa aceasta data Organizatorul nu va mai lua in consideratie nici o contestatie.

11.2. Eventualele litigii aparute intre Organizator si Participanti cu privire la orice aspect legat de desfasurarea Campaniei se vor solutiona pe cale amiabila, iar in cazul in care aceasta nu va fi posibila, litigiile vor fi solutionate de instantele judecatoresti romane competente de la sediul Organizatorului.

11.3. Reclamatiile referitoare la premiul castigat, ulterioare momentului semnarii procesului-verbal de predare-primire nu vor fi luate in considerare de catre Organizator.

11.4. Organizatorul nu are nicio obligație de a intreține corespondența cu solicitanții unor revendicări necâștigătoare ce apar ulterior acordării efective a premiului oferit în cadrul acestei Campanii.

**ART. 12. ALTE CLAUZE**

12.1 Participantilor la Campanie nu le sunt impuse niciun fel de cheltuieli directe sau indirecte suplimentare, cu exceptia cheltuielilor normale de desfasurare a Campaniei.

12.3 In cazul in care o anumita prevedere a prezentului Regulament este declarata nula, celelalte prevederi raman valabile/valide in masura in care pot produce efecte juridice chiar in absenta conditiilor declarate nule. In masura posibilului, conditiile anulate se inlocuiesc cu o alta reglementare rezonabila, valida juridic, care sa corespunda cat mai mult scopului prevederilor lipsite de validitate.

12.4 Pentru informatii suplimentare privind Campania, prezentul Regulament, respectiv pentru alte comunicari cu Organizatorul, de exemplu, reclamatii, corespondenta cu privire la premii si altele, va rugam sa utilizati urmatoarele detalii de contact: constanta@vivo-shopping.com .

**ORGANIZATOR DATA**

**TRIPONT INVEST SRL**

**\_\_\_\_\_\_\_\_\_\_\_\_\_\_ \_\_\_\_\_\_\_**

# ANEXA 1 – Proces VerbalPREDARE - PRIMIRE”*Noaptea Reducerilor la VIVO!*”

Prezentul proces-verbal de predare-primire a premiului constand în \_\_ invitații la Concert Smiley în aria de BACKSTAGE, din data de 23.06.2022. A fost incheiat in loc. Constanța, Bulevardul Aurel Vlaicu nr. 220, jud. Constanța, astazi, ............................................. intre:

**TRIPONT INVEST SRL,** o societate avand sediul social in în Şos. Bucuresti-Ploiesti nr. 73-81, Cladirea nr. 3, parter, camera 33, Sector 1, Bucureşti, România, inregistrata la Registrul Comertului sub numarul de inregistrare J40/12353/2004, avand Cod de Identificare Fiscala RO 16642384, prin imputernicit Marius Radulescu, denumit in continuare **“Organizatorul”**

si

**Dl./Dna...............................................................................................**, cu domiciliul in .......................................................................,  str. ...................................................................... nr ............. sector/judet .............................................., identificat(a) prin CNP ..........................................................., numar telefon ……………………………………………………. in nume propriu/prin reprezentant legal ..............................................................................., denumit in continuare “**Castigatorul**”

Denumite in continuare, in mod individual “Parte”, si, in mod colectiv, “Părțile”.

**Luând la cunoștință fără nicio obiecțiune dispozițiile Regulamentului Campaniei** ”*Noaptea Reducerilor la VIVO!*”

Castigatorul își asumă întreaga răspundere pentru orice prejudicii apărute în legătură cu premiul de la momentul predării acestuia, pe durata exercitării lui, dar și ulterior, atât pentru sine, cât și pentru terțe persoane. Pentru claritate, de la momentul semnării prezentului proces-verbal, Organizatorul nu mai este răspunzător pentru orice prejudicii apărute în legătură cu premiul, pe durata exercitării lui, dar și ulterior, atât Câștigătorului, cât și terțelor persoane. De asemenea, Organizatorul nu este răspunzător pentru orice vicii existente sau apărute în legătură cu premiul, nefiind ținut la remedierea acestora sau la înlocuirea lor, nici la plata oricăror contraprestații.

Prin semnarea prezentului proces-verbal de predare-primire, Partile declară și recunosc in mod irevocabil predarea-primirea premiului care a avut loc intre ele.

Intocmit la Constanța, astăzi,........................................, in doua (2) exemplare originale, fiecare dintre Părți reținând cate un exemplar.

Organizator, Castigator

**TRIPONT INVEST S.R.L.** …………………................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_